钦定古今图书集成/明伦汇编/闺媛典/第165卷 > 黄台继室宋氏
## 钦定古今图书集成/明伦汇编/闺媛典/第165卷 > 黄台继室宋氏

按《凤阳府志》：“宋氏，诸生黄台继室。归二年，育一子。又
二年，夫亡，氏年二十有三，遗孤令玠方晬，氏日抱其
孤哭于柩，誓不苟活。废饮食几浃旬，毁形骨立。姻族
诸姑致其翁命曰：‘汝之欲死，以殉义也。然夫亡矣，止
此一雏，保孤以成夫志，庸非义乎’？氏稍悟。其姑既没，
唯翁在堂，齿发日暮，孤罔攸托，乃从翁命。家无长物”，
遗书数函，守以俟孤，织纴自给，苦节日励。翁性严，能
曲致其孝养，奉庶姑心愈下，久益以怿训令玠治身
居业，奉母惟谨，苦节四十年如一日。嘉靖乙巳，有诏
旌表门闾。